1.ประจำเดือนไม่มา2เดือน กินยาปรับฮอโมนprimolut n และมีเพศสัมพันธ์ขณะกินยามีโอกาศท้องไหมค่ะ ตอนนี้กินยาหมดไป3วันแล้วประจำเดือนยังไม่มาเลย 2.กินยาปรับฮอโมนถ้าท้องมีผลกระทบไหมค่ะ
สวัสดีค่ะ ยา primalut-n คือยาnorethisterone (นอร์เอทีสเตอโรน) เป็นยาในกลุ่มฮอร์โมนโปรเจสเตอโรน สามารถนำมาใช้รักษาอาการขาดประจำเดือนที่เกิดจากบางสาเหตุได้โดยให้ทานขนาด 5 มิลลิกรัมวันละ 2 ครั้งนาน 7-10 วัน และเมื่อหยุดทานไป 3-5 วัน จะมีเลือดออกมา ถ้าหากยังไม่มีเลือดออกมาภายใน 7 วัน ควรไปพบแพทย์เพื่อตรวจหาสาเหตุค่ะ เช่น มีภาวะถุงน้ำในรังไข่หลายใบ มีภาวะไทรอยด์ฮอร์โมนเป็นพิษ มีพังผืดในมดลูก เป็นต้นยาprimalut-nนั้นไม่สามารถป้องกันการตั้งครรภ์ได้ ดังนั้น หากมีเพศสัมพันธ์ก็ย่อมมีโอกาสที่จะตั้งครรภ์ได้ โดยหากเกิดการตั้งครรภ์ขึ้นจริง ยาไม่ได้ส่งผลอันตรายต่อทารก ไม่ได้ทำให้เกิดความพิการหรือเกิดการแท้งแต่อย่างใดค่ะ